laion/Wikipedia-Exotic huggingface dataset:
סרחיו רומרו

סרחיו חרמן רומרו (בספרדית: Sergio Germán Romero; נולד ב-22 בפברואר 1987 בעיר ברנרדו דה איריגוז'ן, ארגנטינה) הוא כדורגלן ארגנטינאי המשחק בעמדת השוער בקבוצת בוקה ג'וניורס. רומרו החל את הקריירה בקבוצת ראסינג קלוב. אף על פי שנחשב לאחד השוערים הצעירים המבטיחים ביותר בארגנטינה, שימש רומרו בעיקר כשוער מחליף וזאת בשל גילו הצעיר. רומרו היה מהשחקנים המצטיינים של נבחרת ארגנטינה הצעירה שזכתה בגביע העולם לנוער בשנת 2007. יכולתו הביאה את א.ז. אלקמאר לרכוש אותו תמורת 2 מיליון אירו. בעונת 2008/2009 זכה עם הקבוצה באליפות הליגה ההולנדית. רומרו הופיע עם הנבחרת האולימפית במשחקים האולימפיים בשנת 2008. רומרו ערך את הופעת הבכורה שלו בנבחרת הבוגרת ב-9 בספטמבר 2009 במשחק מול פרגוואי במסגרת מוקדמות מונדיאל 2010. בשנת 2011 עבר רומרו לקבוצת סמפדוריה האיטלקית. בתקופת פציעתו הוא הולחף על ידי אנג'לו דה קוסטה, אך לאחר חזרה לכשירות הצליח לחזור להרכב הפותח. ב-17 באוגוסט 2013 הושאל רומרו לשנה למונקו הצרפתית. ב-27 ביולי 2015 חתם רומרו ל-3 שנים במנצ'סטר יונייטד. על אף שבמרבית תקופתו בקבוצה שימש כמחליף לדויד דה חאה, היה רומרו מעורב מאוד בעונת 2016/2017 בליגה האירופית. רומרו שימש כשוער הבכיר של הקבוצה במפעל, וזכה לדקות משחק רבות במהלך הטורניר. הוא אף פתח בשערה של הקבוצה למשחק הגמר מול אייאקס, בו שמר על שער נקי בניצחון קבוצתו 0–2. בתום עונת 20/21, עם סיום חוזהו במנצ’סטר יונייטד, עבר רומרו לקבוצה האיטלקית ונציה. ב-27 במרץ 2018 נפצע רומרו בברך בתבוסה 1–6 לספרד ובעקבות כך לא נכלל בסגל של ארגנטינה למונדיאל 2018. א.ז. אלקמאר ליגת העל ההולנדית: 2008/2009 מנצ'סטר יונייטד הליגה האירופית: 2016/2017 הגביע האנגלי: 2015/2016 גביע הליגה: 2016/2017 מגן הקהילה: 2016 נבחרת ארגנטינה עד גיל 20 מונדיאל הנוער: (2007) מדליית זהב אולימפית: בייג'ינג 2008 מדיה וקבצים בנושא סרחיו רומרו בוויקישיתוף סרחיו רומרו, באתר Transfermarkt סרחיו רומרו, באתר Soccerway סרחיו רומרו, באתר BDFutbol סרחיו רומרו, באתר WorldFootball.net סרחיו רומרו, באתר National Football Teams סרחיו רומרו, באתר FootballDatabase.eu סרחיו רומרו, באתר ESPN עמית לוינטל, סרחיו רומרו מציג: שוער עולה, באתר ישראל היום, 11 ביולי 2014
משפט הערך הממוצע של קושי

בחשבון אינפיניטסימלי, משפט הערך הממוצע של קושי הוא הכללה של משפט הערך הממוצע של לגראנז' עבור זוג פונקציות. למשפט מספר שימושים מועילים, דוגמת הוכחת כלל לופיטל. תהיינה   f {\displaystyle \ f} ו-   g {\displaystyle \ g} פונקציות רציפות בקטע [ a , b ] {\displaystyle \left[a,b\right]} וגזירות בקטע ( a , b ) {\displaystyle \left(a,b\right)} . נניח שהנגזרת של g ′ ( x ) ≠ 0 {\displaystyle g'(x)\neq 0} לכל x ∈ ( a , b ) {\displaystyle x\in \left(a,b\right)} . אזי קיימת נקודה c ∈ ( a , b ) {\displaystyle c\in (a,b)} כך שמתקיים f ′ ( c ) g ′ ( c ) = f ( b ) − f ( a ) g ( b ) − g ( a ) {\displaystyle {\frac {f'(c)}{g'(c)}}={\frac {f(b)-f(a)}{g(b)-g(a)}}} . הערה: מכך שהנגזרת אינה מתאפסת בקטע ( a , b ) {\displaystyle \left(a,b\right)} ומקונטרה פוזיטיב למשפט רול מתקבל g ( b ) ≠ g ( a ) {\displaystyle g(b)\neq g(a)} ולכן אין חלוקה באפס. משפט הערך הממוצע של לגראנז' הוא מקרה פרטי של משפט הערך הממוצע של קושי, עבור   g ( t ) = t {\displaystyle \ g(t)=t} . ראשית נשים לב כי אם   g ( b ) = g ( a ) {\displaystyle \ g(b)=g(a)} אז על פי משפט רול קיימת נקודה   x ∈ ( a , b ) {\displaystyle \ x\in (a,b)} כך ש-   g ′ ( x ) = 0 {\displaystyle \ g'(x)=0} , וזאת בסתירה להנחה. לכן בהכרח   g ( b ) ≠ g ( a ) {\displaystyle \ g(b)\neq g(a)} . כעת נגדיר פונקציה חדשה:   F ( x ) = ( f ( x ) − f ( a ) ) − f ( b ) − f ( a ) g ( b ) − g ( a ) ( g ( x ) − g ( a ) ) {\displaystyle \ F(x)=(f(x)-f(a))-{\frac {f(b)-f(a)}{g(b)-g(a)}}(g(x)-g(a))} פונקציה זו נבנית מהפונקציות   f , g {\displaystyle \ f,g} באמצעות פעולות אלמנטריות של חיבור, חיסור, וכפל, ולכן, כמו   f , g {\displaystyle \ f,g} , היא רציפה בקטע   [ a , b ] {\displaystyle \ [a,b]} וגזירה בקטע   ( a , b ) {\displaystyle \ (a,b)} . אם נציב, נקבל את השוויון   F ( a ) = F ( b ) = 0 {\displaystyle \ F(a)=F(b)=0} . לכן F מקיימת את תנאי משפט רול, ומכאן שקיימת נקודה   c ∈ ( a , b ) {\displaystyle \ c\in (a,b)} כך ש-   F ′ ( c ) = 0 {\displaystyle \ F'(c)=0} . אבל   F ′ ( x ) = f ′ ( x ) − f ( b ) − f ( a ) g ( b ) − g ( a ) g ′ ( x ) {\displaystyle \ F'(x)=f'(x)-{\frac {f(b)-f(a)}{g(b)-g(a)}}g'(x)} . ולכן:   f ′ ( c ) = f ( b ) − f ( a ) g ( b ) − g ( a ) g ′ ( c ) {\displaystyle \ f'(c)={\frac {f(b)-f(a)}{g(b)-g(a)}}g'(c)} . על פי הנתון,   g ′ ( c ) ≠ 0 {\displaystyle \ g'(c)\neq 0} ולכן ניתן לחלק, ולקבל   f ′ ( c ) g ′ ( c ) = f ( b ) − f ( a ) g ( b ) − g ( a ) {\displaystyle \ {\frac {f'(c)}{g'(c)}}={\frac {f(b)-f(a)}{g(b)-g(a)}}} , כמבוקש. משפט הערך הממוצע של קושי, באתר MathWorld (באנגלית)
האשים ת'אצ'י

האשים ת'אצ'י (באלבנית: Hashim Thaçi; נולד ב-24 באפריל 1968) היה נשיא קוסובו משנת 2016 עד 2020. בעבר כיהן כראש הממשלה הראשון של רפובליקת קוסובו, ראש המפלגה הדמוקרטית של קוסובו, וכן מנהיגו לשעבר של צבא שחרור קוסובו. על פי דו"ח של מועצת אירופה משנת 2010 עמד טאצ'י בראש ארגון מאפיה בסוף שנות ה-90 של המאה ה-20. לפי הדו"ח, הארגון היה מעורב בהתנקשויות, הכאות, סחר באיברים ופשעים נוספים. ב-5 בנובמבר 2020 התפטר טאצ'י מתפקידו כנשיא קוסובו. יושבת ראש הפרלמנט של קוסובו ויוסה עוסמני מילאה את מקומו. מדיה וקבצים בנושא האשים ת'אצ'י בוויקישיתוף האשים ת'אצ'י, באתר אנציקלופדיה בריטניקה (באנגלית) האשים ת'אצ'י, ברשת החברתית פייסבוק האשים ת'אצ'י, ברשת החברתית אקס (טוויטר) מערכת וואלה, וואלה חדשות, באתר דו"ח חושף: ר"מ קוסובו עמד בעבר בראש ארגון פשע, ‏14 בדצמבר 2010 Deutsche Welle (www.dw.com), Kosovo's President Hashim Thaci resigns to face war crime trial, DW.com, ‏5 בנובמבר 2020 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לה רוש-סור-יון

לה רוש-סור-יון (בצרפתית: La Roche-sur-Yon) היא עיר בצרפת, בירת מחוז ואנדה. ממוקמת כ-60 ק"מ דרום מערבית לנאנט, באמצע הדרך בין הים לפוי דו פו. העיר מונה כ-54,000 תושבים (ינואר 2017). בימי הביניים, לה רוש-סור-יון הייתה בירת נסיכות. העיירה גדלה סביב הטירה ורובע וייל הורלוג (השעון הישן). בית הרנסאנס, משנת 1566, היה עד לשינויים בעיירה בשנים הראשונות. תחילה נקראה העיר נפוליאון-או-יון, על שם נפוליאון בונפרטה שייסד אותה ובחר בה כבירת מחוז ונדה, ב-1804. בתקופת הרסטורציה הצרפתית נקראה בשם בורבון-ואנדה, ובתקופת הרפובליקה הצרפתית השנייה נקראה נפוליאון-ואנדה. לה רוש-סור-יון היא גם במה לאומית, עם תיאטרון Grand'R, וסצנת מוזיקה מודרנית עם Fuzz'Yon. במגרש הספורט מארחת לה רוש-סור-יון מפגש אתלטיקה בינלאומי וחוגגת אירועי ספורט חשובים אחרים. מדיה וקבצים בנושא לה רוש-סור-יון בוויקישיתוף אתר האינטרנט הרשמי של לה רוש-סור-יון (בצרפתית) לה רוש-סור-יון, ברשת החברתית פייסבוק לה רוש-סור-יון, ברשת החברתית אקס (טוויטר) לה רוש-סור-יון, ברשת החברתית אינסטגרם לה רוש-סור-יון, סרטונים בערוץ היוטיוב לה רוש-סור-יון, באתר אנציקלופדיה בריטניקה (באנגלית) La Roche-sur-Yon, www.ot-roche-sur-yon.co.uk ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
מוטרוטציה

מוטרוטציה (אנגלית: Mutarotation) הוא שינוי בסיבוב ספציפי במישור המקוטב של האור, כאשר הוא מועבר דרך אלדוהקסוזה, מונוסכריד בעל 6 אטומי פחמן וקבוצה אלדהידית H-C=O)). מוטרוטציה מתייחסת להמרה של אנומר טהור של המיאצטל בתערובת של שני האנומרים הנמצאים בשיווי משקל. כפי שהשם מציע זהו שינוי ברוטציה (מוטה - שינוי, רוטציה - סיבוב). האור המקוטב מושג על ידי העברת אור רגיל דרך מנסרת ניקול. בזמן המוטרוטציה צורות אנומרים אלפא או ביתא משתנות למבנה שרשרת הלוך וחזור. מוטרוטציה מתייחסת להמרה פנימית בין אנומרים אלפא וביתא. אף על פי כן, זה צריך להיות מומר לשרשרת פתוחה לפי שינוי קונפורמציה למבנה אלפא או ביתא. לדוגמה, בגלוקוז פחמן מס' 1, פחמן אלדהידי, הוא פחמן אנומרי. בפרוקטוז פחמן מס' 2, פחמן קטוני הוא אנומרי. אנומרים משתנים בצורה ספונטנית שלא כמו אפימרים אשר יציבים תחת תנאים סטנדרטיים. מדיה וקבצים בנושא מוטרוטציה בוויקישיתוף
ערפילית

עַרְפִילִית היא ענן בין-כוכבי של גז ואבק המורכב מיסודות. המונח "ערפילית" (nebula - נֶבּיוּלָה) שימש במקורו שם לקבוצה של גרמי שמים, אשר כללה בין השאר גם גלקסיות, אך כיום אין שימוש זה מקובל. בערפיליות הגדולות נוצרים כוכבים חדשים. כוכבים נוצרים בערפיליות אך הגדולים שבהם מסיימים את מהלך חייהם בתור ערפילית, ממנה ייווצרו כוכבים חדשים. מבחינים במספר סוגי ערפיליות: ערפיליות פליטה - ענני גז מיונן, אשר פולטות קרינה כתוצאה ממעברי האלקטרונים בין רמות האנרגיה (תהליך בשם עירור אלקטרונים). לקבוצה זו שייכים אזורי H II, ערפיליות פלנטריות וערפיליות סופרנובה. ערפיליות החזרה - ערפיליות אשר מפזרות ומחזירות את אור הכוכבים הנמצאים סביבן, לפניהן ובתוכן. ערפיליות בליעה או ערפיליות כהות - ערפיליות אשר אינן מוארות על ידי הכוכבים בסמוך להן, אך בכל זאת מהוות מסך אשר מסתיר מאיתנו את אור הכוכבים אשר נמצאים מאחוריהן. ערפיליות כאלה מצטיירות ככתמים אפלים על רקע שדות הכוכבים. ניתן לראות ערפיליות אלו רק אם יש מאחוריהם גרם שמים גדול יותר ובהיר יותר מהם ובעזרת ציוד מיוחד. הנפוצים מבין הערפיליות האפלות הם עננים מולקולריים. אזור H II הוא אזור אשר בו נוצרים כוכבים. זהו אזור חם וצפוף, אשר מורכב ברובו (כ-90%) ממימן מיונן, הליום (כ-10%) ושאריות יסודות כבדים יותר. גודלו של אזור זה יכול להיות משנות אור בודדות ועד מאות שנות אור, והוא מהווה חלק קטן בלבד מענן מולקולרי. חלק מגז זה עובר עם הזמן קריסה כבידתית והופך לקדם-כוכבים. אזורים אלה פולטים קרינה כתוצאה מכך שכוכבים צעירים ומאסיביים פולטים קרינה בתחום העל-סגול ומייננים את ענני המימן אשר נמצאים בסמוך להם. ערך מורחב – ערפילית פלנטרית ערפילית פלנטרית היא מעטפת גז אשר משיל אחריו ענק אדום לאחר הפיכתו לננס לבן. קרינתה של הערפילית נובעת מיינון הגז על ידי הננס הלבן. משך חייה של הערפילית הוא מספר אלפי שנים בלבד. בגלקסיה שלנו נצפו כ-1,500 ערפיליות פלנטריות. ערך מורחב – ערפילית סופרנובה ערפילית סופרנובה היא תוצאה של התפוצצות סופרנובה - קריסה כבידתית של כוכב מאסיבי, כאשר השכבות החיצוניות של הכוכב מועפות לכל כיוון במהירות אדירה. בתוך הערפילית יימצא כוכב נייטרונים או חור שחור, לפי מסת הכוכב. ייחודה של ערפילית זו היא בכך, שקרינתה נובעת לא מיינון הגז על ידי קרינת הכוכב שבתוך הערפילית, אלא מחימום הגז על ידי גלי ההלם הגרוויטציוניים. הוויכוח הגדול עוברי כוכבים נתגלו בערפילית הטריפיד, באתר "הידען" חיים ברק, מהי ערפילית וכיצד היא נוצרת?, במדור "שאל את המומחה" באתר של מכון דוידסון לחינוך מדעי, 9 בנובמבר 2009 אלה אוריון-לכמן, מדוע ערפיליות אינן מתפזרות בחלל?, במדור "שאל את המומחה" באתר של מכון דוידסון לחינוך מדעי, 2 ביוני 2016 קסם הערפיליות בבלוג "דבר דבור על אפניו" ערפילית, באתר אנציקלופדיה בריטניקה (באנגלית) ערפיליות, דף שער בספרייה הלאומית
ולקולינץ

ולקולינץ (סלובקית Vlkolínec) הוא חלק מהעיר רוז'ומברוק (Ružomberok) במחוז ז'ילינה (Žilinský kraj) בצפון סלובקיה, ובעברו היה כפר נפרד. בשנת 2005 התגוררו במקום 35 איש בלבד, חלקם הגדול קשישים. ככל הנראה בא שמו של הכפר מהמילה הסלובקית ל"זאב" (vlk). יישוב סלאבי מוקדם ומוקף חומה ניצב במקום בין המאה ה-10 למאה ה-12. האזכור הראשון של האתר בכתובים הוא במסמך משנת 1376, ומסמך נוסף מ-1469 מזכיר את שמותיהם של חמישה רחובות. ב-1675 שכנו בכפר ארבע חוות וחמישה בתי מגורים של משרתים אשר שירתו באחוזת ליקאווה (Likava) הסמוכה. ב-1882 היה הכפר לחלק מהעיר הסמוכה רוז'ומברוק. מספר בתים בחלקו הצפוני של הכפר עלו באש במלחמת העולם השנייה ב-1944 אך שוחזרו. ב-1977 הוכרז ולקולינץ כאתר היסטורי, וב-1993 זכה למעמד של אתר מורשת עולמית. האתר שוכן בגובה של 718 מטר ומשתרע על שטח של כקילומטר רבוע. הכפר מצטיין בבתים ייחודיים הבנויים בסגנון מסורתי שמאחוריהם ניצבות אורוות, אסמים ומבני שירות נוספים, והוא מחולק לחלקות ארוכות וצרות כפי שהיה נהוג באירופה בתקופה הפאודלית. הרחוב הראשי נמתח לאורך מורד תלול ומחולק במרכזו לגינות מוארכות. במרכזו של הכפר מתפצל הרחוב המרכזי לשני רחובות - האחד מוביל דרומה, והאחר מוליך מזרחה אל הכנסייה ואל מרכז העיר רוז'ומברוק. הבתים בנויים בסגנון המסורתי של מרכז סלובקיה (בגרמנית Blockbau), ועשויים מקירות עץ מצופים בחרסית הניצבים על בסיסי אבן. הגגות משופעים ועשויים מרעפי עץ. הגישה לבתים היא מחצרות מוארכות המשותפות למספר מבנים. בכפר 47 בתי חווה מסורתיים, חנות ובית ספר מסוף המאה ה-19, לתיירים ניתנת האפשרות לבקר בשניים מהבתים. בכפר ממוקמים גלריית אמנות קטנה, בית קברות וכנסיית "מריה המבורכת". הכנסייה נבנתה ב-1875 אך מגדל הפעמונים הצמוד לה מוקדם יותר ומתוארך ל-1770. מחוץ לכפר שוכנות הקרקעות המשותפות וחורשות. מדיה וקבצים בנושא ולקולינץ בוויקישיתוף האתר הרשמי (סלובקית) עשרה דברים שלא ידעתם על סלובקיה, באתר מסע אחר ולקולינץ, באתר מגלים (ארכיון)
הליגה הגרמנית בכדוריד

הליגה הגרמנית הראשונה בכדוריד (בגרמנית: Handball-Bundesliga) הוקמה ב-1966. בשנת 1991 התווספו אליה קבוצות מגרמניה המזרחית לאחר איחוד גרמניה. הליגה כוללת את 18 הקבוצות הטובות בגרמניה ובכל עונה שלוש קבוצות שסיימו במקומות האחרונים יורדות והקבוצות שסיימו בשלושת המקומות הראשונים בליגה השנייה עולות. האלופה ושתי הקבוצות שמסיימות את הליגה במקומות 2 ו-3 משחקות בליגת האלופות (שמקבילה לליגת האלופות בכדורגל וליורוליג בכדורסל) וכן זוכת הגביע ומקומות 4 ו-5 משחקות בגביע האיגוד האירופאי (שמקביל לליגה האירופית בכדורגל וליורוקאפ בכדורסל). קיל היא הקבוצה שזכתה במספר האליפויות הרב ביותר, עם 23 זכיות. 18 הקבוצות שמשחקות כיום בליגה, עונת 2018/19: קיל ביטנפילד לאמגו פריזנהיים ריין נקר לוון גופינגן ברגישר ביטנהיים ארלנגן לייפציג פוקסה ברלין מגדבורג גומרסבבך הנובר-בורגדורף מלסונגן SG פלנסבורג מינדן HSG וצלאר בליגה הראשונה בגרמניה שיחקו בסך הכול שלושה ישראלים: אבישי סמולר - שיחק כחמש שנים בבונדסליגה בקבוצות מרכז הטבלה למגו ווצלאר, שם היה שחקן מפתח בעמדת הקיצוני הימני עד שחזר לישראל בשנת 2012, לקבוצת נעוריו הפועל ראשון לציון, בה הוא משמש כיום כקפטן הקבוצה. חן פומרנץ - מקשר שמאלי שהחל את דרכו בשווייץ, משם עבר לבונדסליגה ושיחק בקבוצות האם, ווצלאר וגרוסוולשטאט, בהן היה אחד השחקנים הבולטים. בעונת 2013/2014 הצטרף אליו אחיו גיל, ויחד שיחקו בבונדסליגה השנייה בגרווסוולשטאט. יהב שמיר - השוער הישראלי הראשון שמשחק בליגה זו, החל משנת 2022 בקבוצת מינדן לאחר שנתיים בקבוצת וינטרטור בשווייץ. מדיה וקבצים בנושא הליגה הגרמנית בכדוריד בוויקישיתוף אתר האינטרנט הרשמי של הליגה הגרמנית בכדוריד
קפיטול מדינת יוטה

קפיטול מדינת יוטה (באנגלית: Utah State Capitol) הוא מבנה השלטון (הקפיטול) של מדינת יוטה שבארצות הברית. המבנה ממוקם בגבעת הקפיטול שבמרכז סולט לייק סיטי. במבנה ממוקם בית המחוקקים של מדינת יוטה, משרד מושל המדינה, משרד סגן המושל, משרד התובע הכללי של יוטה, משרד גזבר המדינה, ומשרד מבקר המדינה. הקמת בניין הקפיטול החלה ב-26 בדצמבר 1912, והושלמה בחנוכת המבנה ב-9 באוקטובר 1916. אורכו של המבנה 123 מטרים, רוחבו 73 מטרים, ובראשו כיפה שגובהה 87 מטרים. המבנה בנוי מאבני גרניט שנכרו בקניון קוטונווד הקטן, והכיפה מצופה בנחושת שנכרתה במדינה. עלות בניית המבנה הסתכמה ב-2,739,538 דולרים. בשנת 2004 שופץ המבנה ומוגן בפני רעידות אדמה. עבודות השיפוץ הסתיימו ב-4 בינואר 2008. במסגרת עבודות השיפוץ, שעלותן הסתכמה ב-200 מיליון דולרים, הוקמו שני מבני משרדים נוספים, בריכת השתקפות ומגרש חנייה תת-קרקעי. בסמוך למבנה נמצאת האנדרטה המדינתית ללוחמי מלחמת וייטנאם ובייחוד ללוחמים בגדוד המורמוני. במבנה שלוש קומות (וכן קומת מרתף המכילה כיום אמצעי ייצוב המבנה מפני רעידת אדמה). המבנה מעוטר בפסלים רבים, בהם פסלי בריגהם יאנג, המושל הראשון של טריטוריית יוטה ופילו טיילור פארנסוורת', ממציא הטלוויזיה יליד יוטה. קומות המבנה מעוטרות בשיש מג'ורג'יה, והאולם המרכזי מעוטר ב-24 עמודי שיש יוניים שמעליו מתנשאת הכיפה. מבנה זה הוא המבנה השלישי המשמשת את בית המחוקקים. בית המחוקקים הטריטוריאלי של יוטה הוקם בפילמור. במבנה זה נעשה שימוש שנה אחת בלבד והחל משנת 1866 עברה מועצת הטריטוריה לאולם מועצת סולט לייק סיטי. במבנה צולם הסרט "Legally Blonde 2: Red, White and Blonde" בשל דמיונו לקפיטול ארצות הברית. האולם המרכזי במבנה 2002 המבנה בלילה. פנים כיפת המבנה. הרוטונדה - מבט מלמטה על הכיפה והנברשת המרכזית. חדר הזהב הוא חדר האירוח הרשמי של המושל. אולם הבית התחתון של יוטה. אולם הסנאט של יוטה. פנורמה של המבנה. בניין הקפיטול, מבט מדרום. מדיה וקבצים בנושא קפיטול מדינת יוטה בוויקישיתוף אתר האינטרנט הרשמי של קפיטול מדינת יוטה (באנגלית) היסטוריה של המבנה תיאור המבנה באתר הרשמי כתבה בעיתון דזרט מורניניג ניוז על השיפוץ בבניין הקפיטול.
קוז'יקוד

קוז'יקוד (במלאיאלאם: ‏കോഴിക്കോട്‏Ⓘ‏; לשעבר קליקוט) היא עיר במדינת קרלה שבדרום-מערב הודו. העיר שימשה בעבר כבירתה של ממלכת הזאמורים (אנ') העצמאית ושל מחוז מלבר. בעבר שימשה העיר כמרכז מסחר, ויש מקורות כבר מן המאה ה-14 המתארים את המסחר שהתקיים בעיר. ב-20 במאי 1498 עגן מגלה הארצות ואסקו דה גאמה מול חופי העיר ובכך גילה את הנתיב הימי להודו. לאורך המאה ה-18 התקיימו מספר מלחמות על השליטה באזור בין הפורטוגלים למקומיים. החל משנת 1947 שייך האזור להודו. על פי מפקד האוכלוסין של שנת 2001 מתגוררים בעיר 436,527 תושבים וסך הכל קרוב למיליון במטרופולין שמסביבה. שמה הקודם של העיר, קליקוט, בא ממלאית, ומשמעותו היא "ארמון מבוצר". בהולנדית ובשפות הסקנדינביות נקרא תרנגול הודו בשיבושים שונים של שמה של קליקוט, הנמצאת בהודו. מדיה וקבצים בנושא קוז'יקוד בוויקישיתוף אתר האינטרנט הרשמי של קוז'יקוד קוז'יקוד, באתר אנציקלופדיה בריטניקה (באנגלית) Bailey W. Diffie and George D. Winius, Foundations of the Portuguese Empire, 1415–1580, University of Minnesota Press, 1977, p. 180. ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
פרוקטוז 1,6-ביספוספטאז

פרוקטוז 1,6 ביספוספוטאז הוא אנזים בכבד אשר הופך פרוקטוז-1,6-ביספוספט לפרוקטוז 6 פוספט במסלול הגלוקונאוגנזה, תהליך יצור של גלוקוז ממולקולות קטנות לא סוכריות. תפקידו של הפרוקטוז 1,6 ביספוספוטאז הפוך מתפקידו של הפוספופרוקטוקינאז (PFK), אך עם זאת שניהם חד כיווניים, כלומר האנזים אינו יכול לבצע את הפעולה ההפוכה לתפקידו. פרוקטוז 1,6 ביספוספט, המצע של פרוקטוז 1,6-ביספוספטאז. פרוקטוז 6 פוספט, תוצר התגובה המזורזת על ידי האנזים חסר מולד של האנזים היא מחלה הכלולה בקבוצת מחלות אגירת הגליקוגן. חסר זה גורם לכך שבהיעדר אוכל לא תהיה אפשרות לכבד להשלים את הגלוקונאוגנזה ותיווצר רמה נמוכה של סוכר בדם או היפו-גליקמיה. ילדים החולים במחלה זו צריכים לקבל ארוחות פחממתיות קטנות ברווחים קבועים ובמיוחד בלילה. מעבר לכך אסור שתהיה בתזונתם סוכרוז, פרוקטוז וסורביטול. אי שמירה על כך עלולה לגרום להגדלת כבד בשל הצטברות תוצרי הביניים בתוכו. האנזים מזרז את התגובה: D − fructose − 1 , 6 bisphosphate + H 2 O ↽ − − ⇀ D − fructose − 6 phosphate + phosphate {\displaystyle {\ce {{D-fructose}- {1,6}bisphosphate + H2O <=> D-fructose -6phosphate + phosphate}}} פרוקטוז-1,6-ביספוספט פרוקטוז 2,6-ביספוספט גלוקונאוגנזה פוספופרוקטוקינאז פרוקטוז היפוגליקמיה מדיה וקבצים בנושא פרוקטוז 1,6-ביספוספטאז בוויקישיתוף Fructose-1,6-Biphosphatase, National Library of Medicine ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
רנה לימה

רנה מרטין לימה (בספרדית: René Martín Lima; נולד ב-3 בינואר 1985) הוא כדורגלן ארגנטינאי המשחק בעמדת הקשר האחורי. לימה, בוגר מחלקת הנוער של קבוצת ריבר פלייט, ערך את הבכורה בקבוצה הבוגרת של ריבר פלייט ב-23 בנובמבר 2003 במשחק הליגה מול צ'קריטה ג'וניורס. הוא שיחק בשורותיה 46 משחקי ליגה והיה שותף לזכייה באליפות הקלאוסורה בשנת 2004. לימה השתייך גם לסגל הנבחרות הצעירות של ארגנטינה אך פציעה שעבר בלמה את התקדמותו. מינויו של דייגו סימאונה למאמנה של הקבוצה הביא להכללתו ברשימת ההעברות. לימה, שכרטיסו שייך בין היתר לאיש העסקים הישראלי פנחס זהבי, היה מבוקש על ידי מספר קבוצות מהליגה הארגנטינאית ומרחבי דרום אמריקה אך לבסוף בחר להגיע בהשאלה עם תום העונה למכבי חיפה, שקיבלה גם את האפשרות לרכוש את כרטיסו בתום העונה. ב-4 באפריל 2008, לאחר שסבל מכאבים במשך מספר ימים, נבדק לימה בבית החולים רמב"ם והתגלה כי לקה בסרטן. בעקבות מחלתו עזב לימה את ישראל וחזר לארגנטינה, שם הוסר הגידול מגופו. לאחר שהוסר הגידול ולימה החלים, הוא עבר לשחק בחימנסיה לה פלאטה. לאחר מכן עבר לחימנסיה חוחוי ומשם לארחנטינוס ג'וניורס. לאחר מכן שיחק לימה גם בקבוצת פניקס מאורוגוואי ובקבוצות נוספות בארגנטינה, ובשנת 2012 עבר לשחק בצ'ילה. רנה לימה, באתר Transfermarkt רנה לימה, באתר Soccerway רנה לימה, באתר FootballDatabase.eu רנה לימה, באתר ESPN
קפיטול מדינת טקסס

קפיטול מדינת טקסס (באנגלית: Texas State Capitol) הוא מבנה המשמש כמושב בית המחוקקים של מדינת טקסס ומשרדי מושל המדינה. המבנה ממוקם בעיר אוסטין בירת המדינה. המבנה תוכנן על ידי האדריכל אלייג'ה אי. מיירז והוקם בין השנים 1882–1888 בפיקוח המהנדס רובן לינדסי ווקר. המבנה הוקם בעקבות שינוי בחוקת המדינה מה-15 בפברואר 1876 שהתיר מכירת אדמות מדינה לצורך מימון הקמת המבנה. אדמות בשטח של 12,000 קמ"ר ובשווי של 3.7 מיליון דולרים ניתנו לבוני המבנה בתמורה לעבודתם. אבן הפינה של המבנה הונחה ב-2 במרץ 1885, והמבנה הושלם ב-21 באפריל 1888. על פי התוכניות המקוריות אמור היה המבנה להיבנות מאבן גיר אולם היה חשש שאיכות אבן הגיר במדינה הייתה נמוכה, ולכן נבנה המבנה מגרניט שנתרמה על ידי תושבי המדינה. המבנה שופץ מספר פעמים. בשנת 1955 הותקנה במבנה מערכת מיזוג אוויר; בשנת 1993 הורחב המבנה בעלות של כ-75 מיליון דולרים; ובשנת 1997 שופץ המבנה פעם נוספת. בשנת 1970 נרשם המבנה במרשם הלאומי של מקומות היסטוריים (NRHP), ובשנת 1986 הוכרז כאתר היסטורי לאומי של ארצות הברית (NHS). מבנה הקפיטול של מדינת טקסס הוא הגדול ביותר בין מבני הקפיטולים של מדינות ארצות הברית, אולם הוא קטן מבניין קפיטול ארצות הברית בוושינגטון הבירה. המבנה נבנה בסגנון נאו-רנסאנס. במרכז המבנה אכסדרת עמודים מעגלית (רוטונדה) בה תלויים דיוקנאות מושלי המדינה. במבואת המבנה (הלובי) פסליהם של סם יוסטון וסטיבן פ. אוסטין מעשה ידי הפסלת אליסאבט ניי. אנדרטת גרניט בדמות עשרת הדיברות שהוצבה בגן בניין הקפיטול הייתה במרכזה של תביעה שהוגשה לבית המשפט העליון של ארצות הברית. במקרה ואן אורדן נגד פרי נטען שהצגת עשרת הדיברות במבנה ציבורי היא בניגוד לכלל הפרדת הדת מהמדינה שנקבע בחוקת ארצות הברית. בית המשפט קבע ביוני 2005 כי הצגת עשרת הדיברות אינה סותרת את החוקה. מבט על הקפיטול בלילה אולם בית הנבחרים (הבית התחתון) אולם הסנאט פסל עשרת הדיברות נשוא המחלוקת פסל אלת החירות בראש המבנה כיפת המבנה מבט על מבנה הקפיטול בלילה מדיה וקבצים בנושא קפיטול מדינת טקסס בוויקישיתוף רשות השימור של טקסס - האחראית על שימור ותחזוקת המבנה תצלומי המבנה באתר ספריית הקונגרס נאום חנוכת המבנה תיאור המבנה באתר Americas's Favorite Architecture מרכז המבקרים של קפיטול מדינת טקסס תיאור המבנה באתר הרשמי
ביסטריצה (עיר)

ביסטריצה (ברומנית: Bistrița, בהונגרית: Beszterce, בגרמנית: Bistritz) היא עיר הבירה של מחוז ביסטריצה-נסאוד, בחבל טרנסילבניה שברומניה. העיר שוכנת בצפון מזרח הרמה הטרנסילבנית, על גדת הנהר ביסטריצה. בשנת 2002 גרו בה 86,109 תושבים. בשנת 1330 נוסדה ביסטריצה כעיר מלוכה, ובשנת 1353 הוענקה לה זכות לקיים ירידים שנתיים. במחצית הראשונה של המאה ה-19 פגעו בעיירה מספר שריפות. עד שנת 1918 הייתה העיר בשליטת אוסטרו-הונגריה, ובדצמבר אותה השנה סופחה העיר לרומניה. בין השנים 1940 ו-1944 נכללה העיר בשטחי הונגריה. יהודים החלו להתיישב בביסטריצה עם ביטול האיסור על ישיבת יהודים במקום בשנת 1848, ובקהילה פעלו חסידויות שונות. ארגון ציוני ראשון הוקם בעיר בשנת 1901 בידי ניסן כהן, ובין מלחמות העולם התגברה בה הפעילות הציונית. כמו כן, פעלו בעיר ישיבה, תלמוד תורה ובית ספר יהודי. בינואר 1941 נמנו בעיר 2,370 יהודים, כשביעית מאוכלוסייתה. תחת שליטה הונגרית, הוחלו על יהודי העיר חוקי הגזע, ובקיץ 1941 גורשו מהעיר לשטחי אוקראינה כמה משפחות יהודיות ללא אזרחות הונגרית, שם נרצחו. בשנת 1942 נשלחו יהודים מהעיר לעבודות כפייה בחזית האוקראינית, ורבים מהם נספו. עם כיבוש הונגריה בידי הגרמנים במרץ 1944, ערכו בעיר מפקד, וב-3 במאי 1944 הקימו בחווה סמוכה לעיר גטו, אליו הועברו כ-6,000 יהודים מהעיר ומכפרי הסביבה. בגטו סבלו היהודים מצפיפות רבה ומרעב. ב-2 וב-6 ביוני 1944 שולחו יושבי הגטו לאושוויץ. הרב שלמה זלמן אולמן. נשיא הלשכה האורתודוקסית בזיבנברגן. נפטר בו' באלול, תרצ"א. חתנו, הרב מאיר (בן ר' טוביה) שפיץ, מילא את מקום חותנו ברבנות העיר. נרצח בשואה, י"ז בסיוון, תש"ד. בנו, הרב משה שפיץ. לאחר המלחמה, שב לביסטריצה, ומילא את מקום אביו ברבנות העיר. לאחר תקופה, היגר לארצות הברית והתיישב בשכונת בורו פארק, בה הקים בית מדרש "אהלי שם ביסטריץ" על שמה של העיר. חתנו הוא האדמו"ר מסאטמר. איטליה ל'אקווילה, איטליה רחובות, ישראל רנדולף ל. ברהם, בסטרצה, אנציקלופדיה של המחנות והגטאות (כרך III, עמ' 319), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אתר האינטרנט הרשמי של ביסטריצה בסטרצה (Beszterce), באנציקלופדיה של הגטאות, באתר יד ושם "ביסטריצה (עיר)", באתר JewishGen (באנגלית) ביסטריצה, באתר אנציקלופדיה בריטניקה (באנגלית) ביסטריצה (ביסטריצה-נסאוד, רומניה), דף שער בספרייה הלאומית
רשיצה

רשיצה (ברומנית: Reşiţa, בהונגרית: Resicabánya, בגרמנית: Reschitz, בסרבית: Решица או Rešica) היא עיר הבירה של מחוז קאראש סברין בחבל באנאט, במערב רומניה. העיר היא מרכז של תעשייה כבדה ובשנת 2004 התגוררו בה 83,985 תושבים. מדיה וקבצים בנושא רשיצה בוויקישיתוף אתר האינטרנט הרשמי של רשיצה רשיצה, באתר אנציקלופדיה בריטניקה (באנגלית) רשיצה (רומניה), דף שער בספרייה הלאומית
דרובטה-טורנו סברין

דרובטה-טורנו סוורין (ברומנית: Drobeta-Turnu Severin) היא עיר נמל על הגדה הצפונית של הדנובה, במחוז מהדינץ ברומניה. העיר היא היישוב הגדול ביותר במחוז ובירתו. בשנת 2002 היו בעיר 104,557 תושבים. דאלאס מיקלבקר, טורנו סברין, אנציקלופדיה של המחנות והגטאות (כרך III, עמ' 808–809), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא דרובטה-טורנו סברין בוויקישיתוף אתר האינטרנט הרשמי של דרובטה-טורנו סברין (ברומנית) דרובטה-טורנו סברין, באתר אנציקלופדיה בריטניקה (באנגלית) דרובטה-טורנו סברין (רומניה), דף שער בספרייה הלאומית ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.